Държавен вестник, бр. 19, 2013 г., стр. 5

БРОЙ  19	
Д Ъ Р Ж А В Е Н  В Е С Т Н И К 	
СТР.  5  
4. В приложение № 1 към чл. 2, ал. 1: 
а) в колона втора на първия ред се добавя 
„Подсектор“; 
б) в сектор „Енергетика“:
аа) в колона „Подсектор“ се създава т. 4: 
„4. Топлинна енергия“;
бб) в колона „Ведомство“ се добавя „МИЕТ“;
в) в т. VІІІ думите „и банково дело“ се 
заличават.
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за реда за установяването и означаването на 
европейски критични инфраструктури в Репуб­
лика България и мерките за тяхната защита
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят редът 
за установяването и означаването на евро­
пейски критични инфраструктури (ЕКИ) на 
територията на Република България и мерките 
за тяхната защита.
(2) Секторите и подсекторите с ЕКИ са 
определени съгласно приложението.
(3) Установяването и означаването на ЕКИ 
и мерките за подобряване на тяхната защита 
са с цел намаляване на риска от бедствия и 
защитата на населението.
Г л а в а  в т о р а
УСТАНОВЯВАНЕ И ОЗНАЧАВАНЕ НА ЕВРО­
ПЕЙСКИ КРИТИЧНИ ИНФРАСТРУКТУРИ
Чл. 2. (1) Установяването на потенциални 
ЕКИ за секторите и подсекторите от прило­
жението се извършва от съответния министър.
(2) Органът по ал. 1 утвърждава правила 
за установяването и означаването на ЕКИ.
Чл. 3. (1) За установяването на потенциални 
ЕКИ се прилагат междусекторни и секторни 
критерии, определени с Директива 2008/114/
ЕО на Съвета от 8 декември 2008 г. относно 
установяването и означаването на европейски 
критични инфраструктури и оценката на необ­
ходимостта от подобряване на тяхната защита 
(ОВ, L 345, 23.12.2008 г.). 
(2) Междусекторните критерии са:
1. потенциален брой на загиналите или 
ранените;
2. икономически последици – оценява се 
значимостта на икономическите загуби и/или 
влошеното качество на продукти или услуги, 
включително възможните последици за окол­
ната среда;
3. обществени последици – оценяват се 
последиците за общественото доверие, физичес­
кото страдание и нарушаването на ежедневния 
живот, включително загубата на основни услуги.
(3) Праговите стойности на междусекторните 
критерии са класифицирана информация и се 
определят за всеки конкретен случай от органа 
по чл. 2, ал. 1 съгласувано с компетентните 
органи на засегнатите от конкретната инфра­
структура държави – членки на Европейския 
съюз (ЕС), като се основават на сериозността 
на последиците от нарушаването или унищо­
жаването на дадената инфраструктура. 
(4) Секторните критерии отчитат характе­
ристиките на отделните сектори и подсектори 
с ЕКИ.
(5) Съдържанието на секторните и междусе­
кторните критерии е класифицирана информа­
ция. Те са посочени в правилата по чл. 2, ал. 2.
Чл. 4. (1) Установяването на потенциални 
ЕКИ се извършва по следния ред:
1. първоначален подбор на критичните ин­
фраструктури в съответния сектор съобразно 
секторните критерии;
2. от потенциалните ЕКИ по т. 1 се подбират 
само установените критични инфраструктури 
съгласно наредбата по чл. 8а, ал. 1 от Закона 
за защита при бедствия;
3. прави се подбор на потенциалните ЕКИ 
по т. 2 съгласно определението за ЕКИ, съдър­
жащо се в Закона за защита при бедствия, и 
се прилагат междусекторните критерии.
(2) За инфраструктури, предоставящи основ­
ни услуги, се отчита наличието на алтернативи 
и продължителността на нарушаването/времето 
за възстановяване.
(3) Потенциалните ЕКИ по ал. 1, т. 3 се 
считат за установени потенциални ЕКИ след 
съгласуване с министъра на вътрешните работи.
(4) За всяка установена потенциална ЕКИ 
се съобщава за нейната идентичност и за ос­
нованията за нейното означаване като потен­
циална ЕКИ на държавите – членки на ЕС, 
които могат да бъдат значително засегнати.
Чл. 5. (1) Потенциалната ЕКИ се означава 
като ЕКИ след постигане на съгласие с дър­
жавите – членки на ЕС, които могат да бъдат 
значително засегнати.
(2) Органът по чл. 2, ал. 1 уведомява собстве­
ника/оператора на инфраструктурата за нейното 
означаване като ЕКИ. Информацията относно 
означаването на дадена инфраструктура като 
ЕКИ е със съответното ниво на класификация 
съгласно Закона за защита на класифицираната 
информация (ЗЗКИ) и правото на ЕС.
Г л а в а  т р е т а
МЕРКИ ЗА ЗАЩИТА НА ЕВРОПЕЙСКИ 
КРИТИЧНИ ИНФРАСТРУКТУРИ
Раздел І
Операторски планове за сигурност
Чл. 6. (1) Всеки собственик/оператор на 
означена ЕКИ в шестмесечен срок от уведомя­
ването по чл. 5, ал. 2 изготвя операторски план 
за сигурност на ЕКИ, с който се установяват 
елементите на ЕКИ и мерките за защита.
(2) Операторският план по ал. 1 задължи­
телно съдържа:
1. важните елементи на критичната инфра­
структура;